open-index/open-wikipedia-markdown huggingface dataset:
ترقی پذیر 8

*ترقی پزیر 8*  المعروف D-8 ترقی پزیر مسلم ممالک کا ایک اتحاد ہے جو اقتصادی ترقی کے لیے متحد ہوئے ہیں۔ 1997ء میں اپنے قیام کے وقت یہ ممالک مشترکہ طور پر دنیا کی کل آبادی کا 13.5 فیصد تھے۔ اس کے اراکین میں انڈونیشیا، ایران، بنگلہ دیش، پاکستان، ترکی، مصر، ملائیشیا اور نائجیریا شامل ہیں۔ یہ اتحاد 15 جون 1997ء کو ترکی کے شہر استنبول میں ایک اعلان کے بعد قائم ہوا۔ اس اتحاد کے قیام کی بنیادی وجہ ترکی کے سابق اسلام پسند وزیر اعظم نجم الدین اربکان کی مسلم ممالک سے قربت کی خواہش تھی اور انھوں نے اس اتحاد کے ذریعے اپنی خواہش کو عملی جامہ پہنایا۔
ڈی 8 کے مطابق اس گروپ کے قیام کا مقصد ترقی پزیر ممالک کو عالمی اقتصادیات میں نمایاں مقام عطا کرنا، تجارتی تعلقات کو متنوع کرنا اور ان میں نئے مواقع تخلیق کرنا، بین الاقوامی سطح پر فیصلہ سازی میں کردار کو بہتر بنانا اور بہتر معیار زندگی فراہم کرنا شامل ہیں۔ رکن ممالک کے درمیان تعاون کے مرکزی شعبے مالیات، بینکاری، دیہی ترقی، سائنس اور ٹیکنالوجی (ٹیکنالوجی)، انسانی ترقی، زراعت، توانائی، ماحولیات اور صحت ہیں۔
## خصوصی تجارتی معاہدہ
بنگلہ دیش کے علاوہ ہر رکن ملک کے نمائندے نے 14 مئی 2006ء کو انڈونیشیا کے شہر بالی میں ہونے والے تنظیم کے پانچویں اجلاس میں خصوصی تجارتی معاہدے پر دستخط کیے۔ یہ معاہدہ رکن ریاستوں کے درمیان مخصوص اشیاء پر محصولات کو کم کرنے اور اس عمل پر نگاہ رکھنے کے لیے ایک انتظامی مجلس کے قیام کے لیے کیا گیا۔ معاہدے کا مقصد رکن ریاستوں کے درمیان آزاد تجارت کی رکاوٹوں کو کم کرنا اور بین الریاستی تعاون کو فروغ دینا ہے۔
## ڈھانچہ

ڈی 8 تین بنیادی حصوں پر مشتمل ہے: اجلاس، کونسل اور کمیشن۔ اجلاس ہر دو سال بعد منعقد ہوتا ہے اور یہ اس تنظیم کا سب سے اعلٰی ادارہ ہے جو ہر رکن ریاست کے رہنما پر مشتمل ہے۔ کونسل مرکزی فیصلہ ساز اور تنظیم سے متعلق معاملات پر غور کرنے کا ادارہ ہے اور یہ ہر رکن ریاست کے امور خارجہ کے وزیر پر مشتمل ہے۔ کمیشن انتظامی ادارہ ہے اور یہ ہر رکن ریاست کی حکومت کی جانب سے پیش کردہ کمشنروں پر مشتمل ہے۔ کمشنر اپنے متعلقہ ممالک میں ڈی 8 کے احکامات کی تکمیل کے لیے کام کرنے کے ذمہ دار ہیں۔ علاوہ ازیں روابط اور ہر اعلٰی یا زیریں سطح کے اجلاس میں انتظامی امور سنبھالنے کے لیے ایک ایگزیکٹو ڈائریکٹر کا تقرر کیا گیا ہے۔
## بین الاقوامی سیاست میں کردار
ڈی 8 اقوام متحدہ، نیٹو یا آسیان جیسے موثر عالمی اداروں کے مقابلے میں عالمی سیاست پر کچھ خاص اثرات ڈالنے میں ناکام رہا ہے۔ ادارے کا مقصد بھی ہر رکن ریاست کی کوششوں میں تعاون کرنا تھا عالمی سیاست میں رکن ریاستوں کا مجموعی اثر و رسوخ بڑھانے کے لیے اجتماعی کوششیں کرنا نہیں۔

## بیرونی روابط
باضابطہ ویب گاہ


زمرہ:انڈونیشیا کے خارجہ تعلقات
زمرہ:ایران کے خارجہ تعلقات
زمرہ:بنگلہ دیش کے خارجہ تعلقات
زمرہ:بین الحکومتی تنظیمیں
زمرہ:پاکستان کے خارجہ تعلقات
زمرہ:ترکیہ کے خارجہ تعلقات
زمرہ:عالمی تنظیمیں
زمرہ:مصر کے خارجہ تعلقات
زمرہ:ملائشیا کے خارجہ تعلقات
زمرہ:نائجیریا کے خارجہ تعلقات
زمرہ:ڈی 8
زمرہ:کامنز زمرہ جس کا ربط ویکی ڈیٹا پر ہے
زمرہ:اسلامی تنظیمیں
زمرہ:بین الاقوامی اقتصادی تنظیمیں
زمرہ:ترکیہ میں قائم اسلامی تنظیمیں
زمرہ:ویکی ڈیٹا سے مختلف مختصر وضاحت
زمرہ:استنبول میں قائم تنظیمیں
زمرہ:ترکیہ میں قائم تنظیمیں
زمرہ:بین الاقوامی تنظیم سانچے
زمرہ:1997ء میں قائم ہونے والی تنظیمیں
زمرہ:ترکی میں 1997ء
زمرہ:1997ء کی تاسیسات
زمرہ:عالمگیریت
مسجد قباء

تاریخ اسلام کی پہلی مسجد جو مدینہ منورہ سے تین کلومیٹر کے فاصلے پر واقع بستی قباء میں واقع ہے۔ 
محمد اور ابوبکر 8 ربیع الاول 13 نبوی بروز دو شنبہ بمطابق 23 ستمبر 622ء کو یثرب کی اس بیرونی بستی میں پہنچے اور 14 روز یہاں قیام کیا اور اسی دوران اس مسجد کی بنیاد صودا دردار۔

## مسجد تقویٰ
جب مدینہ کی جانب ہجرت کا سلسلہ شروع ہوا تو اس بستی میں آنے والے مسلمانوں نے مسجد بنائی جس میں بیت المقدس کی جانب منہ کرکے نماز پڑھی جاتی تھی۔ جب رسول اللہ  نے ہجرت فرمائی اور قباء میں قیام فرمایا تو اسی مسجد میں نماز ادا کی اور یہ "مسجد تقویٰ" کہلائی۔ 
## تعمیرات و توسیع
حضرت عثمان غنی  کے عہد میں مسجد قباء کی تجدید و توسیع ہوئی۔ عمر بن عبدالعزیز نے مدینہ کے گورنر کی حیثیت سے اس کی تعمیر نو کی اور عثمانی سلطان محمود ثانی نے 1831ء میں اس کی تعمیر نو اور تزئین و آرائش کا کام کروایا۔ جدید دور میں سعودی شاہ فیصل بن عبدالعزیز 1970ء میں اسے از سر نو استوار کیا۔ اس وقت اس کا ایک سادہ مینار، وسط میں گنبد اور رقبہ 40 مربع میٹر تھا۔ 1988ء کی شاندار توسیع کے بعد مسجد قباء کا رقبہ 15 ہزار مربع میٹر ہو گیا ہے اور اس میں 10 ہزار نمازیوں کی گنجائش ہے۔ اس کی چھت پر 58 چھوٹے اور تین بڑے گنبد ہیں اور چار پرشکوہ مینار بھی اس مسجد کی عظمت میں اضافہ کرتے ہیں۔ 
مسجد کے اندر رسول اللہ  کی یہ حدیث مرقوم ہے کہ  مسجد کی ایک محراب کے اوپر اور آیت تاسیس مسجد کے نیچے ترکی زبان میں قطعہ تاریخ کندہ ہے جس میں "امام المسلمین شاہ جہان سلطان محمود خان" کے عجز اور گناہ گاری کا اظہار کر کے خدمت تعمیر کی قبولیت اور بخشش کی دعا کی گئی ہے۔
## بیرونی روابط
* مسجد قبا (360 ڈگری میں)
* مسجد قبا نقشہ میں دیکھیے

## حوالہ جات

قباء
زمرہ:حج
زمرہ:ساتویں صدی کی مساجد
قباء
زمرہ:مدینہ کی مساجد
زمرہ:مدینہ منورہ کے تاریخی آثار
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
مسجد جمعہ

**مسجد الجمعہ** وہ مسجد جہاں رسول اللہ  نے مدینہ طیبہ میں سب سے پہلا جمعہ جماعت کے ساتھ ادا کیا۔مسجد قباءاور مسجد بنوانیف کے بعد مدینہ منورہ کی تیسری مسجد جہاں ہجرت کے موقع پر باجماعت نماز پڑھی گئی۔
قباء اور مدینہ منورہ کے درمیان محلہ بنو سالم بن عوف میں واقع ایک مسجد، جہاں حضرت محمد نے سفر ہجرت کے دوران میں نماز جمعہ ادا کی تھی۔ صحابہ کرام نے اس جگہ ایک مسجد تعمیر کی جسے حضرت عمر بن عبد العزیز نے اپنے دور گورنری میں دوبارہ تعمیر کرایا۔ مسجد جمعہ کے علاوہ اس مسجد کے دیگر کئی نام بھی ہیں جن میں مسجد بنی سالم، مسجد وادی، مسجد غبیب اور مسجد عاتکہ شامل ہیں۔
سابق سعودی شاہ فہد بن عبدالعزیز کے دور میں اس مسجد کی توسیع اور تعمیر نو مکمل ہوئی۔ اب اس کا کل رقبہ 1630 مربع میٹر ہے اور اس میں 650 نمازی عبادت کر سکتے ہیں۔ مسجد کے واحد گنبد کا قطر 12 میٹر ہے اور اس کے علاوہ چار چھوٹے قبے بھی ہیں۔ مینار کی بلندی 25 میٹر ہے۔ مسجد جمعہ قباء کی بستی سے 500 میٹر کے فاصلے پر واقع ہے۔
## بیرونی روابط
* مسجد جمعہ (360 ڈگری میں)
## حوالہ جات

زمرہ:اسلامی معماری
جمعہ
جمعہ
جمعہ
زمرہ:مساجد
زمرہ:فہرست نما اشاریے
زمرہ:ترکیہ کی عمارات و ساخات کی فہرستیں
زمرہ:ترکیہ کی مساجد
زمرہ:ساتویں صدی کی مساجد
زمرہ:ویکی ڈیٹا سے مطابقت رکھنے والی مختصر تفصیل
زمرہ:622ء کی تاسیسات
زمرہ:620ء کی دہائی میں مکمل ہونے والی مذہبی عمارات
زمرہ:مدینہ منورہ کی تاریخی مساجد
مسجد فتح

مدینہ منورہ کے شمال میں سلع پہاڑ پر واقع ایک مسجد جسے مسجد اعلٰی بھی کہا جاتا ہے۔ 5ھ میں غزوہ احزاب کے موقع پر جب کفار قبائل عرب نے مدینہ پر حملہ کیا اور مسلمانوں نے اپنے بچاؤ کے لیے خندق کھودی تو نبی  متواتر تین دن اس جگہ مسلمانوں کی فتح و نصرت کی دعا فرماتے رہے۔ تیسرے دن کفار کی سخت تیر اندازی کے باعث نبی  اور صحابہ کرام اس طرح مصروف جہاد رہے کہ ان کی چار نمازیں قضا ہو گئیں جو عشاء کے وقت ادا کی گئیں۔ 
یہیں اللہ تعالٰی نے نبی  پر نصرت و فتح کی وحی اتاری اور آپ  نے صحابہ سے فرمایا  اس مسجد کو مسجد احزاب بھی کہا جاتا ہے کیونکہ نبی کریم  نے اس مقام پر کفار کے لشکروں (احزاب) کی شکست کے لیے دعا فرمائی تھی کہ "اے اللہ! ان لشکروں کو شکست دے"۔

## بیرونی روابط
* مسجد فتح (360 ڈگری میں)
* مسجد فتح نقشہ میں دیکھیے
## حوالہ جات

فتح
زمرہ:سعودی عرب میں عمارات و ساخات نامکمل
فتح
زمرہ:مدینہ منورہ کے تاریخی آثار
زمرہ:ویکی ڈیٹا سے مطابقت رکھنے والی مختصر تفصیل
تحویل قبلہ

*تحویل قبلہ* کا حکم رجب یا شعبان 2ھ میں نازل ہوا۔ نبی آخر الزماں حضرت محمد بشر بن براء بن معرور  کے ہاں دعوت پر گئے ہوئے تھے۔ وہاں ظہر کا وقت ہو گیا اور لوگوں کو نماز پڑھانے کھڑے ہوئے۔ دو رکعتیں پڑھ چکے تھے کہ تیسری رکعت میں یکایک وحی کے ذریعے تحویل قبلہ کا حکم نازل ہوا اور اسی وقت آپ اور آپ کی اقتدا میں تمام لوگ بیت المقدس سے کعبے کے رخ پھر گئے۔ اس کے بعد مدینہ اور اطراف مدینہ میں اس کی عام منادی کی گئی۔
کیونکہ بیت المقدس مدینے کے شمال میں ہے جبکہ کعبہ جنوب میں اس لیے قبلہ تبدیل کرنے میں رسول اللہ  کو چل کر مقتدیوں کے پیچھے آنا پڑا ہوگا اور مقتدیوں کو صرف رخ ہی نہ بدلنا پڑا ہوگا بلکہ کچھ نہ کچھ انھیں بھی چل کر اپنی صفیں درست کرنا پڑی ہوں گی چنانچہ بعض روایات میں یہ تفصیل مذکور بھی ہے۔
سورہ بقرہ میں اللہ تبارک تعالٰی کا ارشاد ہے کہ

اس سے صاف معلوم ہوتا ہے کہ تحویل قبلہ کا حکم آنے سے پہلے نبی  اس کے منتظر تھے۔ آپ خود بھی محسوس فرما رہے تھے کہ بنی اسرائیل کی امامت کا دور ختم ہو چکا اور اس کے ساتھ بیت المقدس کی مرکزیت بھی ختم ہوئی لہٰذا اب اصل مرکز ابراہیمی کی طرف رخ کرنے کا وقت آ گیا ہے۔
جس مسجد میں عبادت کے دوران تحویل قبلہ کا حکم آیا اسے مسجد قبلتین یعنی دو قبلوں والی مسجد کہا گیا جو آج بھی قائم ہے۔



بعض جدید مفکرین جن میں:# غلام احمد پرویز# محمد حنیف# حسن عباس رضوی
شامل ہیں، تحویل قبلہ کی آیات سے یہ مطلب لیتے ہیں کہ اس سے مراد یہ ہے کہ نبی کریم  کہا جا رہا ہے کہ اپنی قوتیں خانہ کعبہ کو غیر خداوندی قوتوں سے آزاد کرانے کے لیے وقف کر دیجیے۔
جبل ثور

مکہ مکرمہ سے ساڑھے چار کلومیٹر جنوب میں واقع ایک پہاڑ جس کے ایک غار میں حضرت محمد اور حضرت ابو بکر صدیق  نے ہجرت مدینہ کے دوران تین دن اور تین راتیں قیام کیا تھا۔ 
جبل ثور کی بلندی 759 میٹر ہے یعنی یہ پہاڑ جبل نور سے 120 میٹر زیادہ اونچا ہے۔ ثور کی چوٹی کا رقبہ تقریبا 30 مربع میٹر ہے۔ 
غار ثور جس میں آپ  نے حضرت ابو بکر کے ہمراہ تین روز قیام کیا تقریب ایک میٹر چوڑا ہے جبکہ اس کا طول 18 بالشت اور عرض 11 بالشت ہے۔ اس کا چھوٹا دہانہ تقریبا نصف میٹر کھلا ہے جبکہ غار میں سیدھے کھڑے ہوں تو سر چھت سے لگتا ہے۔
## حوالہ جات

زمرہ:سعودی عرب کے پہاڑ
زمرہ:مکہ کے پہاڑ
مجلس

*مجلس* ایک عربی اصطلاح ہے جس کا مطلب ہے "جائے نشست" اور یہ اصطلاح مختلف اسلامی ممالک یا ان سے زبانی یا ثقافتی طور پر متاثر ملکوں میں قانون ساز اداروں کے لیے استعمال ہوتی ہے۔ یہ لفظ چند اسلامی ممالک میں پارلیمان کے لیے بھی استعمال ہوتا ہے جیسے مالدیپ میں۔ حضرت حسین کی یاد میں منعقدہ خصوصی نشست کو بھی مجلس کہا جاتا ہے۔ پاکستان میں مذہبی جماعتوں کے سب سے بڑے اتحاد متحدہ مجلس عمل کو بھی مختصراً مجلس کہا جاتا ہے جبکہ پارلیمان مجلس شوریٰ کہلاتی ہے۔

آج کل مندرجہ ذیل ممالک میں قانون ساز اداروں کا نام مجلس ہے: 
* : ملی مجلس
* : مجلس شورائی اسلامی
* : ترکیہ بیوک ملت مجلسی
* : مجلس مالدیپ
* : مجلس عمان
* : مجلس سعودی عرب
* : خلق مصالحتی یا مجلس 
* : اولی مجلس
* : عوامی مشاورتی اسمبلی مجلس پرموسیاورتن رکیات کہلاتی ہے
* : قومی اسمبلی کو مجلس الامہ کہا جاتا ہے
* : مجلس
* : پارلیمان کو مجلس شوریٰ کہا جاتا ہے

زمرہ:حکومت کی اقسام
زمرہ:سیاسی اصطلاحات
زمرہ:عرب ثقافت
زمرہ:عربی الفاظ اور جملے
زمرہ:غیر اردو لسانی اصطلاحات
زمرہ:کمرے
زمرہ:طرز حکومت
زمرہ:پارلیمان بلحاظ ملک
زمرہ:کامنز زمرہ جس کا ربط ویکی ڈیٹا پر ہے
زمرہ:قانون سازی کی عمارتیں
زمرہ:اسلامی اصطلاحات
زمرہ:اسلامی موسیقی
زمرہ:تفریحی مقامات
محدود اوورکرکٹ

350px|بائیں|میلبورن کرکٹ گراؤنڈ میں بھارت اور آسٹریلیا کے مابین ایک روزہ میچ کا ایک منظر۔ آسٹریلیا نے پیلی وردی اور بھارت نے نیلی وردی پہن رکھی ہے۔
ایک روزہ کرکٹ میں دو ٹیمیں 50 اوور پر مشتمل میچ کھیلتی ہیں۔ دونوں ٹیمیں ایک اننگز کھیلتی ہے پھر دوسری ٹیم 50 اوور پو مشتمل دوسری اننگز۔ کرکٹ کا عالمی کپ بھی اسی طرز کی کرکٹ میں کھیلا جاتا ہے۔ ایک روزہ کرکٹ کو **لمیٹیڈ اوور کرکٹ** بھی کہتے ہیں کیوں کہ یہ مختصر اوور (50) پر مشتمل ہوتا ہے۔ اگر خراب موسم یا کسی وجہ سے میچ ایک دن میں مکمل نہ ہو سکے تو اکثر اگلے دن میچ مکمل کیا جا سکتا ہے لیکن وہ صرف اس صورت میں کہ جب میچ کے دن سے اگلا دن پہلے سے کھیل کے لیے مخصوص کیا ہو۔ یہ عموما کسی خاص ٹورنامنٹ کے لیے کیا جاتا ہے۔ جس کو ریزرو ڈے کہتے ہیں۔ 

سب سے پہلا ایک روزہ کرکٹ میچ 5 جنوری 1971ء میں آسٹریلیا اور برطانیہ کی ٹیموں کے مابین میلبورن کرکٹ گراؤنڈ میں کھیلا گیا۔ ایک روزہ کرکٹ کی ابتدا بارش کی وجہ سے ہوئی جب ٹیسٹ میچ کے پہلے تین دن کو‎ئی کھیل بارش کی وجہ سے نہ ہو سکا۔ تو دونوں ٹیموں نے آٹھ گیندوں کے چالیس چالیس اوور پر مشتمل میچ کھیلنے کا فیصلہ کیا۔ آسٹریلیا نے وہ میچ پانچ وکٹ سے جیتا۔ 

1970ء کی دہائی میں کیری پیکر نے ایک روزہ کرکٹ کے مقابل ورلڈ سیریز کرکٹ منعقد کرانے کا فیصلہ کیا۔ ایک روزہ کرکٹ میں استعمال ہونے والے اکثر قوانین اسی ورلڈ سیریز کرکٹ سے لیے گئے ہی۔ اس میں رنگین وردی، سفید گیند، کالی سائیڈ سکرین، مختلف کیمرے اور مائکروفون کا استعمال کرنا شامل ہے۔

## قوانین
مزید معلومات کے لیے دیکھیے : قوانین کرکٹ

ایک روزہ میچ میں دونوں ٹیمیں مقررہ اوور (عموما 50 اوور) کی ایک ایک اننگز کھیلتی ہیں۔ ایک روزہ کرکٹ کے شروع میں ایک اننگز ساٹھ اوور پر مشتمل ہوتی تھی لیکن اب ایک اننگز پچاس پر مشتمل ہوتی ہے۔ 
ایک روزہ کرکٹ اس طرح کھیلی جاتی ہے :
* میچ گیارہ کھلاڑیوں پہ مشتمل دو ٹیموں کے درمیان کھیلا جاتا ہے۔ 
* جیتنے والی ٹیم کا کپتان، بلے بازی یا گیند بازی کا فیصلہ کرتا ہے۔ 
* ایک ٹیم پہلے کھیل کر جتنی دوڑیں بنا سکے بناتی ہے۔ ایک اننگز اس وقت ختم ہوتی ہے جب گیارہ میں سے دس کھلاڑی آؤٹ ہو جائیں۔ یا مقررہ اوور ختم ہو جائیں۔ 
* ہر گیند بازصرف دس اوور کروا سکتا ہے۔ 
* دوسری اننگز میں بلے بازی کرنے والی ٹیم مقررہ سکور پورا کرنے کی کوشش کرتی ہے۔ اور گیند بازی کرنے والی ٹیم بلے بازوں کو آ‎ؤٹ کر نے کی کوشش کرتی ہے۔ 
* اگر کسی وجہ سے کھیل روکنا پڑے تو ڈک ورتھ لوئیس کے تحت میچ کا فیصلہ کیا جاتا ہے۔ 

زمرہ:کرکٹ
زمرہ:محدود اوور کرکٹ
زمرہ:ویکی ڈیٹا سے مختلف مختصر وضاحت
پیتھی

**pathy** (پیتھی) کا لفظ انگریزی مضامینِ طب و حکمت میں بکثرت استعمال ہوتا ہے اور اس کا مفہوم مختلف الفاظ میں خاصا مختلف مگر بنیادی طور پر کسی نا کسی طور جسمانی صحت یا علت سے متعلق ہوتا ہے۔ چونکہ سائنسی اردو ابھی تک (اردو کے ذمہ داروں کی لاپروائی اور عملی افراد کی راہوں میں کانٹے پھیلانے والوں کی وجہ سے ) انگریزی کی محتاج ہے اور شائد عرصہ تک رہے گی لہذا ضروری معلوم ہوتا ہے کہ اہم انگریزی الفاظ کے ضدابہام صفحات بنا دیے جائیں اور یہ صفحہ اسی سلسلے کی ایک کڑی ہے اور یہی وجہ ہے کہ اس صفحے کا عنوان قاری کو انگریزی میں ہی نظر آ رہا ہے۔
* پیتھی کا لفظ انگریزی مضامین طب میں درج ذیل مفاہیم میں مستعمل دیکھا گیا ہے۔
# خاطر، فکر اور احساس وغیرہ کے لیے۔ جیسے تخاطر (tele-pathy)۔ (تخاطر کا لفظ عربی زبان کے خاطر سے بنا ہے جو اردو میں بکثرت اور متعدد مفاہیم میں استعمال کیا جاتا ہے ۔ خاطر کے اہم معنوں میں میلان، فکر، واسطے اور رغبت شامل ہیں۔
# اعتلال یا مرض کے لیے۔ جیسے اعتلال عضلِ قلب (cardio-myo-pathy)۔ (اعتلال کا لفظ عربی کے عل سے بنا ہے اور اسی سے اردو کے الفاظ علت ،علالت اور علیل وغیرہ بھی بنائے جاتے ہیں)
# کسی معالجاتی نظام کے لیے۔ جیسے معالجہ المثلیہ (homeo-pathy) اور معالجۂ اخلافیہ (allo-pathy)۔

## حوالہ جات

زمرہ:جملہ فہرست نما اشاریے
زمرہ:خاندانی نام
زمرہ:طب
مسجد قبلتین

تصغیر|مسجد قبلتین
مدینہ منورہ کے محلہ بنو سلمہ میں واقع ایک مسجد جہاں 2ھ میں نماز کے دوران تحویل قبلہ کا حکم آیا اور حضرت محمد اور صحابہ کرام نے نماز کے دوران اپنا رخ بیت المقدس سے کعبے کی جانب پھیرا۔ کیونکہ ایک نماز دو مختلف قبلوں کی جانب رخ کر کے پڑھی گئی اس لیے اس مسجد کو "مسجد قبلتین"یعنی دو قبلوں والی مسجد کہا جاتا ہے۔ یہ مسجد بئر رومہ کے قریب واقع ہے۔ مسجد کا داخلی حصہ قبہ دار ہے جبکہ خارجی حصے کی محراب شمال کی طرف ہے۔ عثمانی سلطان سلیمان اعظم نے 1543ء میں اس کی تعمیر نو کرائی۔
تصغیر|مسجد قبلتین
اس کی موجودہ تعمیر و توسیع سعودی شاہ فہد بن عبدالعزیز کے دور میں مکمل ہوئی۔ اس نئی عمارت کی دو منزلیں ہیں جبکہ میناروں اور گنبدوں کی تعداد بھی دو، دو ہے۔ مسجد کا مجموعی رقبہ 3920 مربع میٹر ہے۔ حالیہ تعمیر نو پر 3 کروڑ 97 لاکھ ریال خرچ ہوئے۔

## وجہ تسمیہ
اس مسجد کا نام **مسجد قبلتین** ہے جس کے لفظی معنی *دو قبلوں والا مسجد*، یہ نام اس مسجد کو اس لیے دیا گیا ہے کہ اس مسجد میں رسول اللہ  نماز پڑھا رہے تھے ،اُس وقت مسلمانوں کا قبلہ مسجد اقصٰی ہوا کرتا تھا، رسول اللہ  نماز پڑھا ہی رہے تھے کہ قرآن مجید کی یہ آیت نازل ہوئی:

**ترجمہ**:(اے پیارے نبی !) تمھارے منہ کا بار بار آسمان کی طرف اٹھنا ہم دیکھ رہے ہیں لو، ہم اُسی قبلے کی طرف تمھیں پھیرے دیتے ہیں، جسے تم پسند کرتے ہو مسجد حرام کی طرف رُخ پھیر دو اب جہاں کہیں تم ہو، اُسی کی طرف منہ کر کے نماز پڑھا کرو یہ لوگ جنھیں کتاب دی گئی تھی، خو ب جانتے ہیں کہ (تحویل قبلہ کا) یہ حکم ان کے رب ہی کی طرف سے ہے اور بر حق ہے، مگرا س کے باوجود جو کچھ یہ کر رہے ہیں، اللہ اس سے غافل نہیں ہے۔

اسی آیت کے نازل ہونے کے بعد رسول اللہ  نے حالتِ نماز میں ہی چہرہ مبارک مسجد اقصیٰ سے مسجد حرام کی طرف پھیر لیا۔ اسی طرح نماز میں پیچھے کھڑے صحابہ نے بھی رسول کی طرح منہ مسجد اقصیٰ سے مسجد حرام پھیر لیا۔ یہیں وجہ ہے کہ اس مسجد کو مسجد قبلتین (دو قبلوں والا مسجد ) کہا جاتا ہے۔

## بیرونی روابط
* مسجد قبلتین (360 ڈگری میں)
* تفصیل تصاویر

قبلتین
زمرہ:ساتویں صدی کی مساجد
قبلتین
زمرہ:عربی طرز تعمیر
قبلتین
زمرہ:مدینہ منورہ کے تاریخی آثار
زمرہ:ویکی ڈیٹا سے مطابقت رکھنے والی مختصر تفصیل
زمرہ:سعودی عرب میں سنی مساجد
زمرہ:گنبدوں والی مسجد کی عمارتیں
زمرہ:سعودی عرب میں بیسویں صدی کی مساجد
ٹیسٹ کرکٹ کے میدانوں کی فہرست

[250px|بائیں|تصغیر|پہلا ٹیسٹ میچ [ملبورن کرکٹ گراؤنڈ میں کھیلا گیا تھا]]
یہ کرکٹ کے ان میدانوں کی فہرست ہے جہاں پر ٹیسٹ میچ منعقد کیے گئے ہیں۔ مارچ 1877ء میں آسٹریلیا اور انگلستان کے درمیان میں پہلا باضابطہ طور پر تسلیم شدہ ٹیسٹ میچ ملبورن کرکٹ گراؤنڈ میں کھیلا گیا۔ اس فہرست میں میدانوں بلحاظ تاریخ مرتب کیا گیا ہے جسے پہلے ٹیسٹ کرکٹ کے لیے ایک مقام کے طور پر استعمال کیا گیا۔ 8 جولائی 2009ء کو صوفیا گارڈنز کارڈف میں سواں ٹیسٹ مقام بنا۔

## ٹیسٹ کرکٹ گراؤنڈ
آخری بار 27 ستمبر 2024ء کو اپ ڈیٹ کیا گیا (ٹیسٹ 2552):
} ||1 
|-
|116||سلہٹ انٹرنیشنل کرکٹ اسٹیڈیم (سلہٹ ڈویژنل اسٹیڈیم)
||سلہٹ|| بنگلہ دیش قومی کرکٹ ٹیم||||  ||1 
|-
|117||پرتھ اسٹیڈیم
|| پرتھ || آسٹریلیا قومی کرکٹ ٹیم ||||  ||2 
|-
|118||مانوکا اوول
|| کینبرا || آسٹریلیا قومی کرکٹ ٹیم ||||  ||1 
|-
|119||راجیو گاندھی انٹرنیشنل کرکٹ اسٹیڈیم
||دہرہ دون|| بھارت قومی کرکٹ ٹیم||||  ||1 
|-
|120||بے اوول
||ماؤنٹ مانگنوئی|| نیوزی لینڈ قومی کرکٹ ٹیم||||||1 
|-
|121||بھارت رتن شری اٹل بہاری واجپائی ایکانا کرکٹ اسٹیڈیم (ایکانا انٹرنیشنل کرکٹ اسٹیڈیم)
||لکھنؤ|| بھارت قومی کرکٹ ٹیم||||||1 
|-
|122||ٹولرینس اوول||ابوظہبی|| متحدہ عرب امارات||||||1
|-
|123||اسٹارمونٹ ||بیلفاسٹ || شمالی آئرلینڈ||||||1
|}
نوٹس:
 – 1896ء سے 1939ء تک 22 ٹیسٹ؛ کے لیے استعمال نہیں کیا جاتا ہے فرسٹ کلاس کرکٹ 1946ء سے جوہانسبرگ ریلوے اسٹیشن کے طور پر دوبارہ تیار کیا گیا۔
 – صرف ایک ٹیسٹ کیا گیا؛ 1973ء سے کرکٹ کے لیے استعمال نہیں کیا گیا۔ شیفیلڈ یونائیٹڈ ایف سی ہوم گراؤنڈہے 
 – 1910ء سے 1921ء تک ٹیسٹ؛ 1922 سے فرسٹ کلاس کرکٹ کے لیے استعمال نہیں ہوا؛ گرا دیا۔
 – 2 ٹیسٹ کھیلے، ایک 1928ء میں اور دوسرا 1931ء میں۔ 1931ء سے فرسٹ کلاس کرکٹ  کے لیے استعمال نہیں کیا گیا۔
 – 1948ء سے 1954ء تک 6 ٹیسٹ؛ 1956 سے فرسٹ کلاس کرکٹ کے لیے استعمال نہیں کیا گیا۔ اب صرف رگبی یونین کے لیے استعمال کیا جاتا ہے۔
 – پاکستان کی طرف سے سب سے پہلے 8 ٹیسٹ کے لیے استعمال کیا گیا، بعد میں بنگلہ دیش کے ذریعے 9 ٹیسٹ کے لیے جس میں دونوں فریقوں کے لیے ابتدائی ہوم ٹیسٹ بھی شامل ہے، بالترتیب 1 جنوری 1955ء اور 10 نومبر 2000ء کو۔ مارچ 2005ء سے فٹ بال کے لیے خصوصی طور پر استعمال کیا جاتا ہے۔
 – 1992ء میں صرف ایک ٹیسٹ کھیلا۔ بلاوایو میں بعد کے ٹیسٹ کوئینز اسپورٹس کلب میں کھیلے گئے۔
 – 27 نومبر 2015ء کو پہلے ڈے نائٹ ٹیسٹ میچ کی میزبانی کی۔

## گراؤنڈ بلحاظ ملک

18 جولائی 2024ء تک ملک کے لحاظ سے میدانوں کی تعداد کی فہرست (ٹیسٹ 2539):

## بیرونی روابط
* Cricinfo - میدان

## مزید دیکھیے
* ایک روزہ بین الاقوامی کرکٹ کے میدانوں کی فہرست
* ٹوئنٹی 20 بین الاقوامی کرکٹ گراؤنڈز کی فہرست

## حوالہ جات

زمرہ:کرکٹ کے میدانوں کی فہرستیں
زمرہ:کھیل کے میدان
زمرہ:ٹیسٹ کرکٹ میدان
زمرہ:ویکی ڈیٹا سے مختلف مختصر وضاحت
زمرہ:اسٹیڈیموں کی فہرستیں
چینی رسم الخط

تصغیر|چینی زبان کا سفر
چینی زبان دنیا کی سب سے زیادہ بولی جانے والی زبان ہے۔ اس کا رسم الخط کئی لحاظ سے دنیا کی تمام دوسری زبانوں سے منفرد ہے۔ چینی موجودہ دنیا کی واحد زبان ہے جو آج تک تصویری رسم الخط میں رائج ہے۔

## تاریخ
چین کی تاریخ بتاتی ہے کہ چین کے اولین بادشاہ ”فوہسی“نے چینیوں کو مہذب بنانے کے لیے اپنی روشن دماغ ملکہ کی مدد سے چھ قسم کے حروف بنائے، جو چینی رسم الخط کی بنیاد بنے۔ چین کے قدیم آثار سے جو چیزیں برآمد ہوئی ہیں ان کی تحریر اپنی خصوصیات میں موجودہ انداز تحریر سے بالکل مطابقت رکھتی ہے۔ ایسا معلوم ہوتا ہے کہ زمانہ قدیم سے چینی زبان اور اس کی تحریر کی صورت و کیفیت ایک ہی رہی ہے اور تین ہزار سال میں چینی خط میں بہت کم ردوبدل ہوا ہے۔ بس تصویری خط میں کچھ صوتی نشانوں کا اضافہ ہوا ہے۔

## چینی زبان کی انفرادیت
تصغیر|چینی خط کے 12 اسٹروک
چینی زبان دنیا کی تمام زبانوں سے مختلف تھی اور ہے، اس میں نہ حروف تہجی ہیں، نہ ہجے، نہ قواعد اور نہ الفاظ کی تقسیم۔ ایک ہی لفظ اپنے سیاق و سباق، مضمون اور لہجے کے اعتبار سے اسم ذات، اسم صفت، فعل اور حال ہو سکتا ہے۔ ہر ایک ”یک ہجائی“ لفظ چار سے نو لہجوں تک ادا کیا جا سکتا ہے اور جس لمحے میں وہ ادا ہوا ہے، اس لحاظ سے اس کے معنی میں بھی فرق ہوتا ہے۔ اُن کے لکھنے کا طریقہ بھی عجیب ہے، سطریں افقی کی بجائے عمودی ہوتی ہیں۔

چینی زبان میں عام بول چال کے لیے دو سے تین ہزار الفاظ استعمال ہوتے ہیں۔ اخبار یا معمولی کتاب پڑھنے کے لیے ساڑھے تین ہزارنشانوں کا جاننا ضروری ہے۔ ایک یونیورسٹی کے طالب علم کو چھ ہزار نقوش سیکھنا پڑتے ہیں۔ جبکہ ایک چینی ٹائپ رائٹر اور کمپیوٹرمیں پندرہ سے بیس ہزارعلامتیں کام آتی ہیں۔

چینی زبان تحریر کرنے کے لیے ہر لفظ آڑھی ترچھی لکیروں سے مل کر بنتا ہے جنھیں سٹروک (Stroke) کہا جاتا ہے۔ بنیادی طور پرچینی خط میں 12 اسٹروک استعمال ہوتے ہیں۔

## مرکب علامتیں

تصغیر|مرکب علامتیں
چینی زبان کی ایک اور خاص بات یہ ہے کہ ہزاوں برس پہلے جو نشان استعمال ہوتے تھے اب تک ان میں کوئی اضافہ نہیں ہوا۔ چینی زبان میں کوئی بھی جدید لفظ آتا تو اس کے لیے نیا حرف نہیں بنایا جاتا، بلکہ پرانے حروف کو ملا کر نیا مرکب حرف بنالیا جاتا۔ اس کی مثال یوں لیجئے کہ مرکب الفاظ اردو میں بھی پائے جاتے ہیں، مثلاً لفظ **خرگوش**، خر (گدھا) اور گوش (کان) کا مجموعہ ہے، گدھے کی طرح لمبے کانوں کی وجہ سے اسے خرگوش کہا جاتا ہے۔

چینی زبان کی بعض مرکب علامتیں انتہائی دلچسپ اور پرلطف ہیں، مثلاً:
* عورت + عورت = جھگڑا
* عورت + عورت + عورت = سازش
* عورت + مکان = سکون
* عورت + جھاڑو = بیوی
* عورت + بچہ = محبت
* مرد + عورت = تحفظ
* مرد + لفظ = سچائی
* مرد + پہاڑ = راہب
* ہاتھ + چھڑی = بزرگ
* ہاتھ + آنکھ = نظر
* ہاتھ + ہاتھ = دوستی
* منہ + بھاپ = لفظ
* منہ + دروازہ = پوچھنا
* منہ + چڑیا = گانا
* سورج + چاند = روشنی
* سورج + اُفق = صبح
* سورج + درخت = مشرق
* درخت + درخت = جنگل
* درخت + درخت + درخت = سایہ
* گھوڑا + گھوڑا + گھوڑا = دوڑنا
* وسط + سلطنت = چین
* بڑی + سلطنت = انگلستان

## حوالہ جات

## نگار خانہ

Image:Zhé.svg|
Image:Zhèng.svg|
Image:Nàng.svg|
Image:Taito (kokuji character).jpg|
Image:Biáng (regular script).svg|


زمرہ:ثقافت مشرقی ایشیا
زمرہ:چین
زمرہ:چینی حروف
زمرہ:رسم الخط
زمرہ:رسم خط
زمرہ:زبانیں
زمرہ:جنوب مشرقی ایشیا
زمرہ:مشرقی ایشیا
زمرہ:چینی ثقافت
زمرہ:ویکی ڈیٹا سے مختلف مختصر وضاحت
تائیوان

تصغیر|بائیں|تائپے شہر میں صدری دفتر۔
**تائیوان** (چینی: 臺灣) کا رسمی نام **جمہوریہ چین** ہے۔ عمومی طور پر تائیوان کہتے ہیں۔ اس کا پرانا نام فارموسا ہے۔ وہ ممالک جو اقوام متحدہ کے رکن نہیں ہیں ان میں تائیوان سب سے زیادہ آبادی والا ملک ہے۔ تائیوان پر چین کا دعوٰی ہے کہ یہ عوامی جمہوریہ چین کا حصہ ہے اور چین اسے اپنا ایک اکائی مانتا ہے۔ چینگ خاندان کے زوال کے بعد چین کے مرکزی علاقے پر عوامی جمہوریہ چین کی ریاست قائم ہوئی جبکہ تائیوان پر جاپانیوں نے قبضہ کیا اور یہ علاقہ ان کے زیراقتدار آیا۔ جب جاپان نے 1945 میں جنگ کے دوران میں ہتھیار ڈال دیے اس وقت تائیوان جمہوریہ چین کے قبضے میں جبکہ چین کے دیگر علاقے کمیونسٹوں کے قبضے میں آئے۔ اس وقت جمہوریہ چین (تائیوان) اپنے آپ کو چین سرزمین کی اصل اور جائز حکومت مانتی ہے جبکہ عوامی جمہوریہ چین اور چین کی کمیونسٹوں کو قابضین کی نگاہ سے دیکھتی ہے۔ دوسری طرف عوامی جمہوریہ چین بھی اسے جائز حکومت تسلیم نہیں کرتی اور وہ ممالک جو تائیوان (جمہوریہ چین) سے تعلقات قائم کریں گے ان سے تمام تر سفارتی تعلقات ختم کرنے کا اعلان کر چکی ہے۔ اس لیے عالم سطح پر زیادہ تر ممالک جن کا کسی نہ کسی قسم کا انحصار عوامی جمہوریہ چین پر ہے یا اس سے تعلق ہے وہ تائیوان کو بطور ملک تسلیم نہیں کرتے۔

## حوالہ جات

زمرہ:آزاد خیال جمہوریتیں
زمرہ:اقوام متحدہ کی سابقہ رکن ریاستیں
زمرہ:ایشیائی ممالک
زمرہ:بحر الکاہل کے کنارے واقع ممالک
زمرہ:بحیرہ جنوبی چین کے کنارے واقع ممالک
زمرہ:بحیرہ فلپائن کے کنارے واقع ممالک

زمرہ:تائیوان کے جزائر
زمرہ:جزیرہ ممالک
زمرہ:جمہوریتیں
زمرہ:جمہوریہ چین
زمرہ:چین کی سیاست
زمرہ:چین میں 1912ء کی تاسیسات
زمرہ:چین میں 1949ء کی تاسیسات
زمرہ:چین میں 1981ء
زمرہ:چینی زبان بولنے والے ممالک اور علاقہ جات
زمرہ:خانہ معلومات ملک یا خانہ معلومات سابقہ ملک پرچم سرخی یا قسم پیرامیٹر استعمال کرنے والے صفحات
زمرہ:سابقہ جاپانی مستعمرات
زمرہ:شمال مشرقی ایشیائی ممالک
زمرہ:غیر نمائندہ اقوام اور عوامی تنظیم
زمرہ:محدود تسلیم شدہ ریاستیں
زمرہ:مشرق ایشیائی ممالک
زمرہ:مضامین جن میں آسان چینی زبان کا متن شامل ہے
زمرہ:مضامین جن میں روایتی چینی زبان کا متن شامل ہے
زمرہ:مضامین جن میں منگولی زبان کا متن شامل ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:1912ء میں قائم ہونے والے ممالک اور علاقے
زمرہ:1945ء میں قائم ہونے والے ممالک اور علاقے
زمرہ:1949ء میں قائم ہونے والے ممالک اور علاقے

زمرہ:تائیوان
بٹیر

بائیں|چوکھٹا|ایک عام بٹیر
تیتر کی قسم کا ایک ننھا سا پرندہ جو کھانے اور لڑانے کے کام آتا ہے۔ یہ پرندہ فصلی پرندہ ہے۔ جب گہیوں کے کھیت پکنے پہ آتے ہیں تو یہ آموجود ہوتا ہے۔ اور سردی کے موسم میں غائب یا روپوش ہو جاتا ہے۔

## خوراک اور رہن سہن
یہ دریاوں کی وایوں میں چلا جاتا ہے جہاں گھاس پھوس اور دانہ دنکا عام ہوتا ہے۔ تمام سال چھاڑوں میں چھپا رہتا ہے۔ میدانوں میں اس وقت بھاگ جاتا ہے جب اس کے چھپنے کے لیے بڑی بڑی فصلیں نہ ہوں۔

## شکار اور لڑائی
* بٹیروں کو جال سے پکڑا جاتا ہے۔ بندوق سے شکار نہیں کیا جاتا کیونکہ یہ چھروں سے ریزہ ریزہ ہو جاتا ہے۔ جو لوگ بٹیر پالنے کے شوقین ہوتے ہیں انھیں بٹیر باز کہا جاتا ہے۔ وہ ان کی لڑائی اور شکار پر بڑی بڑی شرطیں لگاتے ہیں۔ مغلیہ دورِ حکومت کے زوال کے دنوں میں لکھنئو میں بٹیر بازی کا عام رواج تھا۔
* پاکستان میں پشاور، اٹک اور ملتان کے اضلاع کسی زمانے میں بٹیر بازی کے مراکز سمجھے جاتے تھے۔

زمرہ:پرندوں کے عمومی نام
زمرہ:پرندے
زمرہ:جملہ فہرست نما اشاریے
زمرہ:علاقائی پرندے
زمرہ:ہمنام پرندے
زمرہ:ویکی ڈیٹا سے مختلف مختصر وضاحت
زمرہ:یورپ کے پرندے
زمرہ:ترکی میں پرندے
زمرہ:پاکستان میں پرندے
زمرہ:امریکین کے پرندے
زمرہ:جنوبی امریکا کے پرندے
زمرہ:بھارت میں پرندے
زمرہ:سرخ فہرست کے کم تشویشناک انواع
زمرہ:دجاجیات
زمرہ:ایران میں پرندے
بجڑا

بجڑا
* Amdarat

یہ پرندہ ابتدا میں بھارت کے شہر احمد آباد سے یورپ کو برآمد کیا گیا تھا اسی مناسبت سے اسے ایمڈارٹ Amdarat کہا جاتا ہے۔ بیئے کی قسم کے اس پرندے کی چونچ دندانہ دار ہوتی ہے۔ بیئے سے چھوٹا اور رنگ میں قرمزی سا ہوتا ہے۔ لوگ اسے شوق سے پالتے ہیں۔ پاکستانی بجڑا مٹیالے رنگ کا ہوتا ہے۔ اسے بھی پالا جاتا ہے اور طرح طرح کے کرتب سکھائے جاتے ہیں۔ مثلا توپ چلانا، چٹھی لے جانا، لڑھکنا، قلابازیاں لگانا وغیرہ وغیرہ۔ جنگلی بجڑا نہایت خوبصورت گھونسلا بناتا ہے۔ 

یہ پرندہ اپنے بڑے، کھڑا جسم، اونچی ٹانگوں کی وجہ سے شتر مرغ جیسا لگتا ہے۔ یہ سب سے بھاری اڑنے والے پرندوں میں سے ایک ہے۔ ان پرندوں کی تعداد، جو کبھی ہندوستان کے خشک میدانی علاقوں میں عام تھی، 2011 عیسوی میں صرف 250 بتائی گئی تھی۔ 2018 میں یہ تعداد بڑھ کر 150 ہو گئی ہے۔ غیر قانونی شکار اور رہائش گاہ کی تباہی کی وجہ سے یہ نسل شدید خطرے سے دوچار ہے۔ اس پرندے کو وائلڈ لائف پروٹیکشن ایکٹ 1972 کے تحت خطرے سے دوچار قرار دیا گیا ہے۔ اس کی اہم خوراک چھوٹے اور بڑے کیڑے مکوڑے، ٹڈی دل، بیج، چھوٹی جھاڑیاں وغیرہ ہیں۔ 

مالدھوک پرندہ بھارت میں صرف آندھرا پردیش، کرناٹک، گجرات، مدھیہ پردیش، مہاراشٹر اور راجستھان میں پایا جاتا ہے۔ مہاراشٹر میں، یہ پرندہ عام طور پر خشک سالی کے شکار اضلاع یعنی [احمد نگر]، ناگپور اور بیڈ اضلاع کے ساتھ ساتھ سولاپور ضلع میں پایا جاتا ہے۔ اس پرندے کے لیے سولاپور کے قریب نناج سینکچری میں ایک محفوظ جنگل قائم کیا گیا ہے۔ یہ سائز کے لحاظ سے مہاراشٹر کا سب سے بڑا پناہ گاہ ہے۔[حوالہ درکار]

## حوالہ جات

زمرہ:پرندے
زمرہ:علاقائی پرندے
بجو

[بائیں|تصغیر| [امریکی بجو کی ایک جھلک]]
**بِجُّو** ایک ممالیہ ہے اور نیولے کے مسٹی لیڈی (Mustelidae) خاندان کا ایک فرد ہے۔ نیولے کے خاندان میں راسو (Weasel) بدبو دار نیولا (Skunk) اور اودبلاؤ بھی شامل ہیں۔ بجو بے درخت، وسیع گھاس دار میدانوں میں پایا جاتا ہے۔ یہ زمین میں بل کھود کر ان میں رہتا ہے۔ بجو بھاری جسم والا جانور ہے۔ اس کی ٹانگیں اور کان چھوٹے ہوتے ہیں اور سر کُتے کے سر سے مشابہ ہوتا ہے۔ اس کی لمبائی 60 سینٹی میٹر [2 فٹ] تک ہوتی ہے۔ بجو کا سمور چمکدار سلیٹی اور سر پر کالے اور سفید دھبے ہوتے ہیں۔ یہ ہمہ خور ہیں یعنی گوشت اور نباتات دونوں کھا لیتے ہیں، ویسے ان کی خوراک میں زیادہ تر چوہے شامل ہیں جن کا یہ رات کے وقت شکار کرتے ہیں۔ بجو زیادہ تیز جانور نہیں ہے لیکن اپنا دفاع بخوبی کرتا ہے۔ بچو کا سمور روغن پھیرنے اور مونڈن (شیو والے) برش بنانے اور کوٹوں پر جھالریں وغیرہ لگانے کے کام آتا رہا ہے۔

تصغیر|thumbtime=7|ایک جاپانی بجو گھوم رہا ہے، 2016ء۔

## ایوان تصویر


File:AmericanBadger.JPG|امریکی مادہ بجو
File:Badger laying on ground. - DPLA - 0335977b4d1504edc799834081ca4fd5.jpg|بجو اپنی کھدائی کی مہارت کے لیے قابل تعریف اور ناپسندیدہ ہے۔
File:Taxidea taxus (American badger) fur skin.jpg|بجو پیلٹس۔
File:The Wind in the Willows.PNG


## حوالہ جات


زمرہ:بجو
بیضہ

*  بیضہ (Ovum)۔ 
بیضہ
Ellipse
تصغیر|بائیں|300px|بیضہ اور اس کے ریاضیاتی اجزاء.
تصغیر|بائیں|300px|بیضہ اور اس کی ترکیب کی شکل
علم ہندسہ کی ایک شکل جو چپٹے دائے یا بیضے کی سی شکل کی ہوتے ہے۔ دائرے کا ایک مرکز ہوتا ہے۔ لیکن بیضہ کے دو مراکز ہوتے ہیں۔
* جن میں سے ہر ایک مرکز نما Focus اور 
* ہر دو کو مرکزین foci کہتے ہیں۔

دائرہ بنانے میں مرکز کو بنیاد بنانا پڑتا ہے لیکن بیضہ بناتے وقت ہر دو کو کام میں لاتا پڑتا ہے۔

بیضہ کا محیط (Circumference of Ellipse) اس شرط کے تحت چلتا ہے کی اس پر کے ہر نقطے کا مرکزین سے فاصلوں کا مجموعہ ہمیشہ یکساں رہتا ہے۔ اور بدلتا نہیں ہے۔ یعنی ن(م/2)+ن(م/1) ہمیشہ یکساں رہے گا خواہ "ن" محیط پر کسی جگہ بھی لیا جائے۔

تصغیر|بائیں|300px|بیضہ اور اس کے ریاضیاتی اجزاء. اردو میں
صحیح بیضہ بنانے کا طریقہ یہ ہے کہ پہلے (م/1) و (م/2) مقرر کر لیا جاتا ہے۔ پھر م/1، م/2 میں سے ایک پر ایک ایک کیل گاڑ دی جاتی ہے اور بیضہ کے محیط کے برابر رسی یا دھاگا لے کر اس کا یک سرا ایک کیل سے اور دوسرا سرا دوسرے کیل م/1 سے باندھ دیا جاتا ہے۔ پھر اسی کو ایک پنسل یا کیل کے ذریعے سیدھا تان کر نشان لگا کر، چکر مکمل کیا جاتا ہے۔ اس طرح کی رسی ہر حالت میں کس کر تنی رہے۔ اسی طرح بیضہ مکمل کیا جاتا ہے۔ اور مذکورہ شرط کو پورا کرے گا۔ کیونکہ رسی ہر حالت میں دونوں مذکورہ فاصلوں کا مجموعہ رہے گی۔ بیضہ کے سرے صحیح محراب میں اس طریق سے بنی ہو محراب ٹوٹ نہیں سکتی۔

زمرہ:ابتدائی اشکال
زمرہ:تکونی قطعات
زمرہ:ہندسہ
زمرہ:کامنز زمرہ جس کا ربط ویکی ڈیٹا پر ہے
تکونی قطعات

بائیں|450px|تصغیر|تکونی قطعات کی اقسام
ایک مستوی plane جب ایک محرابی تکون کو کاٹتی ہے تو ایک تکونی قطہ ہنتے ہیں۔ مختلف جگہوں سے کاٹنے سے اس کی مختلف اقسام تخلیق ہوتی ہیں مثلا دائرہ، بیضہ,parabola اور hyperbola وغیرہ

زمرہ:تکونی قطعات
زمرہ:تحلیلی ہندسہ
زمرہ:ہندسیاتی اشکال
زمرہ:ہندسہ
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
باغبانپورہ

لاہور شہر کا ایک علاقہ اور شہری ضلع لاہور کی یونین کونسل نمبر 36 جو شالیمار ٹاؤن میں ہے۔ مشہور شالیمار باغ بھی اسی یو-سی میں ہے۔

زمرہ:شالامار ٹاؤن
زمرہ:ضلع لاہور کے آباد مقامات
زمرہ:لاہور کے ٹاؤن
زمرہ:ویکی ڈیٹا سے مطابقت رکھنے والی مختصر تفصیل
قدیم فارسی

تصغیر|قدیم فارسی رسم الخط کے حروف

فارسی قدیم کا رسم الخط دوسرے تمام میخی خطوط جیسے سمیری، عکادی اور بابلی وغیرہ سے سادہ تر اور صحیح تر ہے اسے ”پارسی پاستا ن“اور ہخامنشی زبان بھی کہتے ہیں، تقریباً 700 ق م میں فارس (موجودہ:ایران) کے بادشاہ ہخامنش نے ناصرف اہل عکاد کی علامتی حروف کو سلیبی حروف میں تبدیل کر وایا بلکہ ان کی شکل بھی آسان اور مختلف کردی۔ انھوں نے ٹیڑھی میڑھی پیچیدہ میخوں کو ترک کر دیا اور صرف عمودی اور افقی میخوں کو اختیار کیا۔

## گرائمر
فارسی قدیم کا یہ میخی خط یوں تو آرامی سے ماخوذ ہے مگر فارسیوں نے اس میں حرف علت کی بجائے سلیبی حروف استعمال کرکے اس کی پیچیدگی دور کردی تھی، یہ زبان سنسکرت سے ملتی جلتی تھی اور بائیں سے دائیں لکھی جاتی تھی۔ اس کے حروف کی تعداد 36 ہیں اور چار سو سے زیادہ علامتی الفاظ بھی اس میں جوں کے توں رائج رہے۔ چند علامتی حروف یہ ہیں خشائی ثیا (بادشاہ)، دھیاوش (ملک)، بومِش(زمین)، اہورمزد( خدا) اور بَگ(دیوتا)وغیرہ اس رسم الخط میں الفاظ کو جُدا رکھنے کے لیے ایک فل سٹاپ بھی موجود تھا اور ساتھ ہی سو تک گنتی بھی موجود تھی۔

## تاریخ
تصغیر|اصطخر کے شاہی قبرستان کا کتبہ
ہخامنش کے عہد میں یہی زبان فوجی اور شاہی زبان کی حیثیت رکھتی تھی۔ اس عہد کے جتنے بھی کتبے دستیاب ہوئے وہ بالعموم فارسی قدیم میں تھے۔ فارسی قدیم کے دریافت شدہ کتبوں میں سب سے مشہور کتبہ بہتون ہے یہ کتبہ تین زبانوں فارسی قدیم، عیلامی اور بابلی میں ہے۔ دوسرا مشہور کتبہ” نقشِ رستم“ہے جو دارا اوّل کے آباد کردہ شہر اصطخر کے شاہی قبرستان میں بادشاہوں کی قبروں پر تحریر ہے۔ 
فارسی قدیم، پارسیوں کی مذہبی زبان تھی اور ان مذاہب کی اولین تحریریں اور مذہبی احکام اسی خط میں لکھے جاتے تھے۔ قدیم فارسی کے بہت سے الفاظ ایسے بھی ہیں جو آج جدید فارسی میں شامل ہیں، مثال کے طور پر اصطخرکے شاہی قبرستان میں بادشاہ کیخسرو کے مقبرے سے دریافت شدہ قدیم فارسی کی یہ حمد ملاحظہ کیجیے:
## کیخسرو کی حمد
تصغیر|قدیم فارسی میں کیخسرو کی حمد
بَگَ وَزرَکَ اوُرَمَزدَا ہیَا

اِمَام بُمِم ادَدَا ہیَا

اوَمَ اَسمانم ادَدَا ہیَا

مَرتِیَم ادَدَا ہیَا

شِئیَتِم ادَدَا مَرتیَی ہیَا

خداوند عظیم اہورمزداہے وہ،

جس نے بنائی یہ زمین،

جس نے بنایا یہ آسمان،

جس نے بنائے انسان،

جس نے چیزیں بنائیں انسانوں کے لیے

اس حمد میں موجود اکثر الفاظ بُمِم(بھومی یعنی زمین)، اَسمانم(آسمان)، مَرتِیَم(مرد) اور شِئیَتِم(شی) وغیرہ آج بھی فارسی اورسنسکرت زبان میں ملتی ہیں۔

## الفاظ معنی
عام بول چال کے کئی الفاظ آج بھی اردو میں مستعمل ہیں مثلاً:
تصغیر|الفاظ معنی

فارسی قدیم کے علاوہ ایران میں ایک زبان ”اوستائی“ بھی رائج تھی، پھریونانیوں کے حملہ کے بعد جب پارتھیوں کی حکومت آئی تو ان کی زبان ”پرتو“ جو بعد میں پہلوی کہلائی، بھی زبان زدعام ہو گئی تھی۔ چنانچہ لوگوں نے قدیم فارسی کے دشوار میخی خط کو چھوڑ دیا اور ساسانی دور آنے تک ایران میں صرف اوستائی اور پہلوی زبان ہی باقی رہ سکیں۔

## حوالہ جات

زمرہ:رسم الخط
زمرہ:رسم خط
زمرہ:زبانیں
زمرہ:فارسی زبان
زمرہ:قدیم فارسی زبان
زمرہ:غیر حوالہ معدومیت کی تاریخ والے زبانوں کے مضامین
زمرہ:قدیم اناطولیہ کی زبانیں
زمرہ:لسانی رمز والی زبانیں
زمرہ:ویکی ڈیٹا سے مختلف مختصر وضاحت
زمرہ:خط میخنی
زمرہ:معدوم زبانیں
زمرہ:ہخامنشی سلطنت
زمرہ:مغربی ایرانی زبانیں
زمرہ:تاریخ فارس
زمرہ:تواریخ زبان
بین الاقوامی کرکٹ کونسل کے ارکان کی فہرست

[تصغیر| رکنیت کی حیثیت کے لحاظ سے آئی سی سی کے موجودہ اراکین :<br />
 مکمل اراکین<br />
 [ایک روزہ بین الاقوامی حثیت کے ساتھ ایسوسی ایٹ اراکین
 ایسوسی ایٹ اراکین
 سابق یا معطل اراکین
 رکن نہیں]]

بین الاقوامی کرکٹ کونسل (آئی سی سی) کی بنیاد لارڈز میں 15 جون 1909ء کو امپیریل کرکٹ کانفرنس کے طور پر رکھی گئی تھی،  جب آسٹریلیا، انگلستان اور جنوبی افریقا اس کے بانی اراکین تھے۔

شروع میں، صرف دولت مشترکہ کے ممالک ہی اس میں شامل ہو سکتے تھے۔  ہندوستان، نیوزی لینڈ اور ویسٹ انڈیز 1926ء میں شامل ہوئے اور پاکستان تقسیم ہند کے بعد 1953ء میں شامل ہوا۔  1961ء میں، جنوبی افریقا نے دولت مشترکہ چھوڑنے کی وجہ سے کانفرنس سے استعفا دے دیا،  لیکن انھوں نے 1970ء میں اپنی بین الاقوامی جلاوطنی تک ٹیسٹ کرکٹ کھیلنا جاری رکھا۔

امپیریل کرکٹ کانفرنس کا نام بدل کر 1965ء میں انٹرنیشنل کرکٹ کانفرنس رکھ دیا گیا، نئے قوانین کے تحت دولت مشترکہ سے باہر کے ممالک کو پہلی بار گورننگ باڈی میں منتخب ہونے کی اجازت دی گئی: فجی اور یو ایس اے اس سال پہلے ایسوسی ایٹ ممبر ممالک بنے۔ 

1981ء میں، سری لنکا مکمل رکن منتخب ہونے والا پہلا ایسوسی ایٹ رکن بن گیا، جس سے ٹیسٹ کھیلنے والے ممالک کی تعداد سات ہو گئی۔ 1989ء میں، آئی سی سی کا نام تبدیل کر کے اس بار انٹرنیشنل کرکٹ کونسل رکھ دیا گیا۔  جنوبی افریقا 1991ء میں آئی سی سی کے مکمل رکن کے طور پر دوبارہ منتخب ہوا، زمبابوے کو 1992ء میں منتخب کیا گیا،  اور بنگلہ دیش 2000ء میں منتخب ہوا۔ 

22 جون 2017ء کو، آئرلینڈ اور افغانستان کو مکمل رکن (اور ٹیسٹ) کا درجہ دیا گیا، جس سے مکمل اراکین کی تعداد 12 ہو گئی۔

رکنیت کمیٹی ایک معروضی سیٹ کے خلاف رکنیت کی تمام مستقبل کی درخواستوں پر غور کرے گی۔ مکمل اور ایسوسی ایٹ۔ اس سے پہلے ایک تیسری سطح، الحاق کی رکنیت تھی، جسے جون 2017ء میں ختم کر دیا گیا تھا، تمام موجودہ الحاق شدہ ارکان، ایسوسی ایٹ رکن بن گئے تھے،  اور دو درجے کا درجہ بندی (مکمل ارکان اور ایسوسی ایٹ ارکان) متعارف کروائے گئے تھے: کوئی بھی نیا رکن منتخب ہوا بین الاقوامی مقابلے میں جاری کارکردگی کی بنیاد پر مکمل رکن کے درجہ میں ترقی کے امکان کے ساتھ، آئی سی سی ایک ایسوسی ایٹ رکن ہوگا۔

جولائی سے اکتوبر 2019ء تک، آئی سی سی نے حکومتی مداخلت کی وجہ سے زمبابوے کرکٹ کو معطل کر دیا، یہ پہلی بار کسی مکمل رکن کے ساتھ ہوا تھا۔ 10 نومبر 2023ء کو، آئی سی سی نے بورڈ میں حکومتی مداخلت کی وجہ سے سری لنکا کرکٹ کو معطل کر دیا۔

## مکمل اراکین
مکمل اراکین کسی ملک میں کرکٹ کے لیے گورننگ باڈی ہوتے ہیں یا کسی جغرافیائی علاقے کی نمائندگی کرنے والے اس سے وابستہ ممالک کا ایک گروپ۔

تمام مکمل اراکین کو یہ حق حاصل ہے کہ وہ باضابطہ ٹیسٹ میچ کھیلنے کے لیے نمائندہ ٹیم بھیجیں، آئی سی سی کے اجلاسوں میں رائے شماری کے مکمل حقوق حاصل کریں اور وہ خود بخود ایک روزہ اور ٹی ٹوئنٹی کھیلنے کے اہل ہو جائیں۔  ویسٹ انڈیز کی کرکٹ ٹیم ایک مشترکہ ٹیم ہے جو کیریبین کے 15 ممالک اور خطوں کی نمائندگی کرتی ہے، جبکہ انگلش کرکٹ ٹیم انگلستان اور ویلز دونوں کی نمائندگی کرتی ہے اور آئرش کرکٹ ٹیم تمام جزائر آئرلینڈ کی نمائندگی کرتی ہے۔

ان 12 ممالک میں سے سری لنکا، زمبابوے، بنگلہ دیش، افغانستان اور آئرلینڈ مکمل رکن منتخب ہونے سے قبل ایسوسی ایٹ رکن کے طور پر کھیلے۔

اپریل 2021ء میں، آئی سی سی نے تمام مکمل رکن ممالک کو خواتین کے ٹیسٹ کا مستقل درجہ دیا۔

## ایسوسی ایٹ اراکین

## حوالہ جات

زمرہ:انٹرنیشنل کرکٹ کونسل
زمرہ:غیر نظر ثانی شدہ تراجم پر مشتمل صفحات
زمرہ:کرکٹ بلحاظ ملک
زمرہ:کرکٹ متعلقہ فہرستیں
بین الاقوامی کرکٹ کونسل

**بین الاقوامی کرکٹ کونسل** (International Cricket Council) کرکٹ کی انتظامیہ کا نام ہے۔ جو 1909ء میں برطانیہ، آسٹریلیا اور جنوبی افریقہ کے نمائندگان کی طرف سے امپیرئیل کرکٹ کانفرنس کے نام سے شروع کی گئی۔ 1965ء میں اس کا نام تبدیل کرکے انٹرنیشنل کرکٹ کانفرنس رکھا گیا پھر 1989ء میں اس کا نام پھر سے تبدیل کرکے بین الاقوامی کرکٹ کونسل رکھا گیا۔

بین الاقوامی کرکٹ کونسل کے 104 ارکان ہیں۔ جن میں سے 12 ارکان وہ ہیں جو ٹیسٹ کرکٹ کھیلنے کی حیثیت رکھتے ہیں ان کو فل ارکان کا نام دیا گیا ہے۔ 92 ارکان ایسوسی ایٹ ارکان ہیں۔ انٹرنیشنل کرکٹ کونسل ہر قسم کے کرکٹ کے ٹورنامنٹ یا مقابلوں کو ترتیب دیتی ہے۔

بین الاقوامی کرکٹ کونسل کا صدر مقام دبئی میں واقع ہے۔

## ارکان
ارکان انٹرنیشنل کرکٹ کونسل

انٹرنیشنل کرکٹ کونسل کے ارکان کو تین گروہ میں تقسیم کیا جاتا ہے۔ فل رکن (Full Members) (ٹیسٹ کرکٹ کھیلنے والے ممالک)، ایسوسی ایٹ رکن (Associate Members) اور افیلی ایٹ رکن (Affiliate Members)۔

انٹرنیشنل کرکٹ کونسل کے ارکان ممالک کی تعداد 104 ہے۔ جن میں سے 12 فل رکن، 92 ایسوسی ایٹ رکن ہیں۔
### مستقل رکن
**مکمل ارکان**-ٹیموں کی بارہ گورننگ باڈیز جن کو انٹرنیشنل کرکٹ کونسل کے اندر رائے دہندگی کے مکمل حق حاصل ہیں اور وہ ٹیسٹ کے باضابطہ میچ کھیلتے ہیں۔

**ایسوسی ایٹ ممبر**-ان ممالک میں 92 گورننگ باڈیز جہاں کرکٹ مضبوطی سے قائم اور منظم ہے، لیکن انھیں ابھی تک مکمل رکنیت نہیں دی گئی ہے۔

## آئی سی سی ورلڈ درجہ بندی
**مردوں کی ٹیموں کی درجہ بندی** (* 22 جون 2021 تک، ٹاپ 12 ممالک)


*'خواتین کی ٹیم کی درجہ بندی *' (* 30 مئی 2021 ء تک، ٹاپ 12 ممالک)

* 

## حوالہ جات

زمرہ:اسپورٹس فیڈریشن رہنمائی خانہ جات
زمرہ:انٹرنیشنل کرکٹ کونسل
زمرہ:بین الاقوامی تنظیم رہنمائی خانہ جات
زمرہ:بین الاقوامی کھیلوں کے فیڈریشنز
زمرہ:دبئی میں قائم تنظیمیں
زمرہ:کرکٹ
زمرہ:کرکٹ انتظامیہ
زمرہ:متحدہ عرب امارات کی تنظیمیں
زمرہ:متحدہ عرب امارات میں کھیلوں کے انتظامی ادارے
زمرہ:ویکی ڈیٹا سے مختلف مختصر وضاحت
زمرہ:1909ء کی تاسیسات
زمرہ:1909ء میں قائم ہونے والی کھیلوں کی تنظیمیں

زمرہ:کرکٹ کے انتظامی ادارے
پروٹوسیمیٹک

تصغیر|پروٹوسیمیٹک
**ابجد** موجودہ دور میں رائج زبانوں کی بنیاد ہے، یہ ابجد کس طرح بن گئے اس کے جواب میں یہی کہا جا سکتا ہے کہ قدرت نے انسان کو پیدا کرتے وقت ابجد کا سرمایا بھی ساتھ ہی عطا فرمایاچنانچہ ہر ننھے بچے کی زبان سے خواہ کسی ملک کا بھی ہو آں، اوں، با، تا، دا، شاں، شوں، غاں، غوں، فاں، فوں، ماں، ناں، وا وغیرہ کی آوازیں خود بخود نکلتی ہیں اور انسان نے انھیں آوازوں سے ابجد کی بنیاد ڈالی۔ ابجد کے حروف انھیں آوازوں سے وضع کیے گئے:
ا ب ج د ہ و ز ح ط ی ک ل م ن س ع ف ص ق ر ش ت
اس کے بعد ان آوازوں سے جو انسان کے لب و حلق سے نکلتی ہیں، دوسرے حروف بھی متعین کرلی گئیں، مثلاً ث خ ذ ض ظ غ پ ٹ چ ڈ ڑژ گ آ ں ء وغیرہ اگرچہ حروف تہجی کی تعداد مختلف زبانوں میں مختلف ہے مگر اُن سب کا ماخذ ایک ہی ہے۔ تعداد میں فرق ہونے کا سبب یہ ہے کہ بعض قوموں نے آواز کے باریک پہلو کو ملحوظ رکھتے ہوئے زیادہ حروف بنالئے اور بعض نے موٹے پہلو کے اعتبار سے کم حروف وضع کیے۔ آثارِ قدیمہ اور لسانیات کے ماہرین کے مطابق وہ پہلی زبان جس نے اولین ابجدی حروف وضع کیے **پروٹو سیمیٹک** ہے ۔
تصغیر|پروٹوسیمیٹک

## پروٹو سیمیٹک
تصغیر|افرو ایشیائی زبانوں کا پھیلاؤ۔ دوسرے مرحلے میں سامی زبانوں کی تشکیل دکھائی دیتی ہے
پروٹو سیمیٹک (ProtoSemitic) جسے آثارِقدیمہ کے اکثر ماہرین پروٹو سینائی (ProtoSinaitic) اور پروٹوکنعانی (ProtoCanaanite) زبان بھی کہتے ہیں، حقیقتاً تمام ابجد زبانوں کی ماں ہے یعنی آج ہم جو بھی حروف پڑھتے ہیں چاہے وہ ا ب پ ت ٹ ہوں یا ABCD وغیرہ یہ تمام حروف اسی زبان سے اخذ کیے گئے ہیں۔ آثار قدیمہ نے اس زبان کے زیادہ تر آثار مغربی ایشیاء اور افریقا کے درمیانی علاقوں سے دریافت کیے ۔

تصغیر|پروٹوسیمیٹک

## حروف تہجی
پروٹو سیمیٹک زبان میں حروف تہجی کی تعداد 22 ہوتی تھی یعنی اب ت ج ح د ر ز س ش ص ط ع ف ق ک ل م ن و ہ ی اور باقی حروف مثلاً ث خ ذ ض ظ غ پ ٹ چ ڈ ڑ ژ گ جیسے الفاظ اس میں شامل نہ تھے۔ یہ زبان اردو ہی کی طرح دائیں سے بائیں لکھی جاتی ہے۔
اس زبان کے رکھے گئے نام پروٹو سیمیٹک سے ہی واضح ہوجاتا ہے کہ یہ زبان سامی النسل اقوام کی اولین زبان تھی۔ یہ زبان آج سے چھ سے آٹھ ہزارسال قبل مغربی ایشیا میں رائج تھی اور اس سے دیگر جو زبانیں وجود میں آئیں ان میں میخی، پیکانی، عکادی، کنعانی، فونیقی، آرامی، عبرانی، سریانی، عربی، یونانی، لاطینی، اہرامک، گیز(ایتھوپیائی)، سبائی، ثمودی، بربر، آرمینی، پہلوی، برہمی، سائرلک اور انگریزی وغیرہ شامل ہیں۔
حیرت انگیز بات یہ ہے کہ پروٹو سیمیٹک زبان کے اکثر الفاظ آج بھی اِن زبانوں میں جوں کے توں رائج ہیں

## حوالہ جات

ماہنامہ روحانی ڈائجسٹ کراچی

زمرہ:رسم الخط
زمرہ:رسم خط
زمرہ:زبانیں
زمرہ:سامی زبانیں
زمرہ:سامیت
زمرہ:ویکی ڈیٹا سے مختلف مختصر وضاحت
زمرہ:ماقبل زبانیں
غلامی

غلام اس کو کہتے ہیں کہ جسے کسی اور انسان کی ملکیت میں لیا جائے۔

قدیم تہذیبوں میں جیسے عرب ہیں، غلامی رائج تھی۔ غلاموں کے لیے عربی زبان میں لفظ “عبد ” استعمال کیا جاتا تھا جس کا استعمال اپنے حقیقی مفہوم میں خدا کے مقابلے پر اس کے بندے کے لیے کیا جاتا تھا۔ مجازی طور پر آقا کو اس کے غلام کا خدا تصور کیا جاتا تھا۔ مالک کے لیے مجازی طور پر “رب” کا لفظ بھی استعمال کیا جاتا تھا۔

ان غلاموں کی خرید و فروخت جانوروں یا بے جان اشیاء کی طرح کی جاتی تھی۔ مالک کو اپنے غلام پر مکمل حقوق حاصل تھے۔ ملکیت کا یہ حق مقدس سمجھا جاتا تھا۔ غلام کی کسی غلطی پر مالک اسے موت کی سزا بھی دے سکتا تھا۔

## مزید دیکھیے
* غلامی اور اسلام

## حوالہ جات

زمرہ:غلامی
زمرہ:سماجیات
زمرہ:مزدوری
زمرہ:معاشرتی طبقات
زمرہ:نسل پرستی
زمرہ:سفید فامی برتری
زمرہ:ملازمت
زمرہ:کاروباری اخلاقیات
زمرہ:انسانی حقوق کا استحصال
زمرہ:استحصال
زمرہ:ویکی ڈیٹا سے مختلف مختصر وضاحت
زمرہ:غلاموں کی تجارت
زمرہ:استعماریت
زمرہ:عمرانیات
اوور

ہر اننگز یا باری کو اوور میں تقسیم کیا جاتا ہے۔ ہر اوور میں ایک گیند باز لگا تار چھ (6) گیند کراتا ہے۔ وائڈ یا نو بال کی صورت میں گیند باز اتنی ہی گیندیں اور کراتا ہے۔اور ایک نو بال کے بعد اس بولر کو ایک فری ہٹ گیند کرانی پڑے گی جس سے بلے باز کہیں بھی کھیل سکتے ہیں۔
ایک اوور کے اختتام پر دوسرا گیند باز وکٹ کی دوسری جانب سے گیند پھینکتا ہے۔ ہر گیند باز اپنی گیند بازی کے مطابق فیلڈر یا میدان دار کھڑے کرتا ہے۔ ہر اوور کے اختتام پر امپائر بھی اپنی جگہ بدلتے ہیں۔

زمرہ:کرکٹ
زمرہ:کرکٹ اصطلاحیات
زمرہ:کرکٹ قوانین و ضوابط
زمرہ:گیند بازی
زمرہ:اسکورنگ (کرکٹ)
زمرہ:ویکی ڈیٹا سے مطابقت رکھنے والی مختصر تفصیل
چاچائے کرکٹ

تصغیر
**چوہدری عبد الجلیل** عرف **چاچا کرکٹ**، پاکستان کرکٹ ٹیم کے سب سے مشہور شیدائی ہیں۔ 1947ء کو سیالکوٹ پاکستان میں پیدا ہونے والے چاچائے کرکٹ پوری دنیا میں چاچا کرکٹ کے نام سے جانے جاتے ہیں۔ سفید داڑھی والے 60 سالہ عبد الجلیل ہر میچ کے دوران ہرے رنگ کی شلوار قمیض پہنے تماشائیوں میں اچھلتے کودتے اور نعرے لگاتے نظر آئیں گے۔

چاچا کرکٹ 1980 کی دہائی میں متحدہ عرب امارات میں کام کرتے تھے اور اکثر شارجہ میں ہونے والے میچوں میں نظر آتے تھے۔ بعد میں انھوں نے اپنا کام چھوڑ کر باقاعدگی سے پاکستان کے میچوں میں جانا شروع کر دیا۔ اب وہ پاکستان کرکٹ بورڈ کے خرچے پر ہر پاکستان کے میچ میں موجود ہوتے ہیں۔ اور پوری دنیا میں عزت کی نظر سے دیکھے جاتے ہیں۔

زمرہ:1949ء کی پیدائشیں
زمرہ:بقید حیات شخصیات
زمرہ:پاکستانی مسلم شخصیات
زمرہ:پنجابی شخصیات
زمرہ:ضلع سیالکوٹ کی شخصیات
زمرہ:کرکٹ
زمرہ:کرکٹ ثقافت
زمرہ:متحدہ عرب امارات میں پاکستانی تارکین وطن
زمرہ:کرکٹ سپورٹر
سالگرہ مسئلہ

ایک جگہ اگر کچھ لوگ جمع ہوں تو اس کا کیا احتمال ہے کہ ان میں سے کسی دو اشخاص کی سالگرہ ایک ہی دن پڑتی ہو گی؟ اگر افراد کی تعداد صرف 23 ہو، تو اس بات کا تقریباً 50 فیصد امکان ہے کہ ان میں کم از کم دو افراد ایسے ہوں گے جن کی سالگرہ ایک ہی دن ہو گی!
اس مسئلہ کی اہمیت اس وجہ سے ہے کہ یہ مسئلہ کئی روپ میں روز مرہ زندگی میں پیش آتا ہے اور عام آدمی کو بظاہر شاز و نادر (یا عجب اتفاق) معلوم ہونے والے واقعہ کا احتمال ریاضی قواعد کے مطابق خاصا زیادہ ہوتا ہے۔

## بیان

اس بات کا کیا احتمال ہے کہ *n* افراد میں سے دو افراد کی سالگرہ ایک ہی دن پڑتی ہو گی؟ آسانی کے لیے ہم پہلے اس واقعہ کے متمم واقعہ یعنی "*n* میں سے کسی دو افراد کی سالگرہ ایک دن نہیں پڑتی" کا احتمال معلوم کرتے ہیں۔ سال میں 365 دن ہوتے ہیں (leap سال کو چھوڑ کر)۔ ان *n* افراد کو 1 سے *n* تک عدد تفویض کر کے طبقہ بناؤ۔ اس طبقہ کے افراد کے سالگرہ دنوں کا طبقہ 365^n ممکنات پر مشتمل ہے۔ کسی دو شخص کی سالگرہ ایک ہی دن نہ پڑنے کی صورت میں ممکنات کی تعداد
365 \times 364 \times \cdots \times (365-n+1)
ہے۔ اس لیے کسی دو افراد کے ایک ہی دن سالگرہ ہونے کا احتمال
:p_n = 1 - \frac{365 \times 364 \times \cdots \times (365-n+1)}{365^n}
ہو گا۔ جدول میں دیکھو کہ افراد کی تعداد اگر 75 ہو تو یہ امر تقریباً یقینی ہے کہ ان میں دو افراد ایسے ضرور ہوں گے جن کی سالگرہ ایک ہی دن ہو گی۔

## تقرب
مسئلہ کو یوں دیکھا جا سکتا ہے کہ *n* میں سے ہر دو افراد کے جوڑے کو پرکھا جائے کہ کیا ان کی سالگرہ ایک ہی ہے۔ ان جوڑوں کی تعداد \left(\begin{matrix}n \\ 2\end{matrix}\right)  ہے۔ اور کسی جوڑے کی کامیابی (یعنی ایک ہی دن سالگرہ) کا احتمال \frac{1}{365} ہے۔ اگر کامیاب جوڑوں کی تعداد کو *X* کہا جائے، تو ظاہر ہے کہ تصادفی متغیر *X* دو رقمی توزیع شدہ ہو گا۔ اس توزیع کا پوئیسن توزیع سے تقرب کیا جا سکتا ہے، جہاں پوئیسن کا 
:\lambda = \left(\begin{matrix}n \\ 2\end{matrix}\right) \frac{1}{365}=\frac{1}{365} \frac{n(n-1)}{2}
ہو گا۔ اب (کم از کم) دو افراد کا ایک ہی دن سالگرہ ہونے کا احتمال  \Pr(X\ge 1) ہے، جو پوئیسن توزیع کے حوالے سے 
: \Pr(X\ge 1) \approx 1 - exp(-\lambda)
ہے۔ اس طرح احتمال  p_n کا تقرب یوں ہو گا
: p_n \approx 1 - exp\left(-\frac{n(n-1)}{2 \cdot 365}\right)

## مزید دیکھیے
* مونٹے کارلو تشبیہ* 

زمرہ:احتمال نظریہ
زمرہ:احتمال و احصاء
زمرہ:اطلاقی احتمال
زمرہ:ریاضیاتی مسائل
زمرہ:یوم ولادت
زمرہ:ویکی ڈیٹا سے مطابقت رکھنے والی مختصر تفصیل
زمرہ:تناقضات
مُسَرطِن

کوئی بھی ایسی شۓ یا مادہ یا مواد جو سرطان کی پیدائش کا سبب بن سکتی ہو اس کو مسرطن (carcinogen) کہا جاتا ہے، مسرطن کا لفظ سرطان سے بنا ہے یعنی سرطان پیدا کرنے والا یا سرطان والا اور یہ ایسے ہی ہے کہ جیسے روغن سے مرغن بنایا جاتا ہے یعنی روغن والا۔ یہاں ایک بات کی وضاحت ضروری ہے کہ مسرطن اور مطفر میں بنیادی فرق یہ ہے کہ مسرطن اوپر کے بیان کے مطابق کوئی بھی سرطان کا باعث بننے والی شے ہو سکتی ہے جبکہ مطفر (mutagen) صرف اسی شے کو کہا جاتا ہے کہ جو طفرہ (mutation) پیدا کرتی ہو۔ یعنی یوں بھی کہا جا سکتا ہے کہ مطفر اصل میں ایسا مسرطن ہوتا ہے کہ جو طفرہ پیدا کر کے سرطان پیدا کرتا ہے، یہاں اس بات کا مدنظر رکھنا ضروری ہے کہ گو مطفر، مسرطن ہو تو سکتا ہے مگر لازمی نہیں کہ ہمیشہ ایسا ہو یعنی ایسے مطفر (بطور خاص طفرات) بھی ہوتے ہیں کہ جو سرطان پیدا نہیں کرتے۔

زمرہ:سلعیات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
بادیت (احصاء)

احصائی تخمینوں کے لیے ڈیٹا (data) تجربات سے حاصل کیا جاتا ہے۔ چونکہ ایسا ڈیٹا عموماً محدود مقداد میں میسر ہوتا ہے، اس لیے *بادی طریقہ* میں بجائے ڈیٹا کو براہ راست احصائی تخمینہ کے لیے استعمال کرنے کے اس ڈیٹا سے مسئلہ کی توزیع احتمال نکالی جاتی ہے اور اس توزیع کو مانتے ہوئے کمپیوٹر پر مونٹے کارلو تشبیہ کے بہت زیادہ تجربات کر کے اصل مقداروں کا احصائی تخمینہ لگایا جاتا ہے۔

## مثال 1

مثال کے طور پر انتخابات سے پہلے اکثر چنے ہوئے محدود لوگوں سے پوچھ کر یہ اندازہ لگایا جاتا ہے کہ کس سیاسی جماعت کی کتنی حمایت عوام میں موجود ہے۔ اگر 1000 میں سے 300 جماعت الف کو ووٹ ڈالنے کا بتاتے ہیں، 430 جماعت ب اور 270 جماعت ج، تو "عام طریقہ" میں یہ اندازہ لگایا جا سکتا ہے کہ جماعت الف، ب، ج کی حمایت بالترتیب 30%، %43 اور 27% فیصد ہے۔ "بادی طریقہ" میں ہر فرد سے پوچھا جائے گا کہ اس بات کا کیا احتمال ہے کہ وہ جماعت الف، ب، ج کو ووٹ ڈالیں گے۔ اس طرح ہمارے پاس 1000 توزیع حاصل ہوں گی۔ جدول میں دکھایا گیا ہے کہ فرد#1 نے بتایا کہ اس کا جماعت الف کو ووٹ دینے کا احتمال 10% ہے اور جماعت ب کو 20% اور جماعت ج کو %70۔ ان 1000 توزیع کو بنیاد بنا کر ہم مونٹے کارلو تشبیہ کے ذریعہ کمپیوٹر پر (کہو) ایک سو ہزار (100000) تجربات کر کے ہر جماعت کی حمایت کا تخمینہ لگائیں گے (ہر توزیع کے ساتھ 100 تشبیہ)۔

## مثال 2
فرض کرو کہ تجربہ سے یہ ڈیٹا
: 213، 197، 167، 201
حاصل ہوا ہے۔ ہم اس کا اوسط اور اعتماد وقفہ نکالنا چاہتے ہیں۔ چونکہ اعتماد وقفہ کے لیے تفاوت کا تخمینہ بھی ڈیٹا سے لگانا ہو گا، مگر ظاہر ہے کہ اس کے لیے ڈیٹا کی تعداد ناکافی ہے۔ اس لیے ڈیٹا کا مکرر نمونہ گیری کرنا مفید ہے۔ اصل ڈیٹا میں سے ہم 1/4 احتمال سے چار چنتے ہیں (دیکھو)۔
: 213، 167، 201، 167
غور کرو کہ مکرر نمونہ گیری میں کوئی نمونہ دوبارہ بھی شامل ہو سکتا ہے۔
پھر یہ مکرر نمونہ گیری کمپیوٹر پر ایک ہزار بار دہراتے ہیں۔
:167، 213، 197، 197
: 197، 201، 167، 213
: . . . . . . . . . . . . . .
یہ مکرر نمونہ جات تفاوت کا تخمینہ لگانے کے لیے استعمال کرتے ہیں۔

## مزید دیکھیے
* مونٹے کارلو تشبیہ
## حوالہ جات

زمرہ:احتمال و احصاء
زمرہ:ویکی ڈیٹا سے مطابقت رکھنے والی مختصر تفصیل
زمرہ:کمپیوٹری شماریات
زمرہ:تجزیہ ڈیٹا
زمرہ:ڈیٹا مائننگ
زمرہ:شماریات
زمرہ:احتمال نظریہ
کیٹامین

KETAMINE بے ہوشی کی دوا ہے۔ یہ 1965 میں ایجاد ہوئی تھی۔ اس سے ملتی جلتی دوا (Phencyclidine (Sernyl انسانوں میں بے ہوشی کے لیے استعمال ہوئی تھی مگر Hallucination کی وجہ سے اس کا استعمال ختم کر دیا گیا۔
Ketamine کا وریدی I/V ڈوز 2&nbsp;mg/kg ہے۔ اس کا عضلاتی I/M ڈوز 10&nbsp;mg/kg ہے۔ I/v انجکشن کا اثر تقریباً 10 منٹ تک رہتا ہے۔ جبکہ I/m کا اثر تقریباً 20-25 منٹ رہتا ہے۔
Ketamine کا Anesthesia دوسری دواؤں سے قطعاً مختلف ہوتا ہے۔ یعنی مریض کی اکثر آنکھیں کھلی رہتی ہیں وہ کوئی لفظ بول بھی سکتا ہے۔ مگر آپریشن کا درد محسوس نہیں کرتا۔ ایسی حالت کو Dissociative anesthesia کہتے ہیں۔ 
Pentothal کے برعکس Ketamine درد ختم کرنے والی دوا ہے یعنی Analgesic ہے۔ Ketamine سے منہ ميں تھوک saliva کا اخراج secretion بڑھ جاتا ہے اس لیے اس کے ساتھ اکثر Atropine بھی دینی چاہیے۔
Ketamine سے Straited muscle tone بڑھ جاتی ہے اور مریض اکٹر جاتا ہے۔ اس لیے ہڈی بٹھانے Redution of fracture کے لیے یہ اچھی دوا نہیں سمجھی جاتی۔یہ دوا بلڈ پريشر بڑھاتی ہے اس لیے High blood pressure کے مریضوں کے لیے یہ دوا خطرناک ہو سکتی ہے۔ یہ دوا Mass casualties یا Trapped casualties میں بہت کار آمد ہے۔
اس دوا کا سب سے اہم Side effect خواب ہیں جو بہت ڈراؤنے بھی ہو سکتے ہیں۔ مریض دیوانوں جیسی حرکت کرنے لگتا ہے اور بے تکی گفتگو کرنے لگتا ہے ایسا اس وقت ہوتا ہے۔ جب مریض بے ہوشی سے رفتہ رفتہ جاگ رہا ہوتا ہے اسے Emergence Phenomena کہتے ہیں۔ اس حالت کے علاج کے لیے Midzolam یا ڈیازیپام دیا جاتا ہے تاکہ مریض سو جائے۔

## مزید دیکھیے
* نائٹرس آکسائڈ
* پروپوفول
* Pentothal
* دماغ
* Suxamethonium
* Neostigmine
* Vaporizer
* Halothane
* Lignocaine
* Cardiac arrest
* CPR
* ICU
* Anesthesia machine
* Airway
* Endotracheal tube
* Laryngeal mask airway

## نگار خانہ

Image:R-ketamine-2D-skeletal.png|
Image:R-ketamine-3D-balls.png|
Image:S-(+)-ketamine-from-xtal-2D-skeletal.png|
Image:S-ketamine-from-HCl-xtal-3D-balls.png|


زمرہ:علم الادویہ
زمرہ:علم تخدیر
زمرہ:مخدرات
زمرہ:مرکزی عصبی نظام
زمرہ:عالمی ادارہ صحت کی بنیادی ادویات
زمرہ:آر ٹی ٹی
زمرہ:طب حیوانات